Source: https://ludskourecou.sk/2012/10/register-uctovnych-zavierok-az-v-roku-2014/
Timestamp: 2020-08-12 15:55:40+00:00

Document:
Register účtovných závierok až v roku 2014? | Ľudskou rečou
Začínaš biznis? Odporúčam
Register účtovných závierok až v roku 2014?
17. marca 2013 11. októbra 2012 od autora: Peter Furmaník
Povinnosť ukladať účtovnú závierky do novovzniknutého, resp. vznikajúceho registra účtovných závierok sa podľa všetkého posunie o rok neskôr. Prvýkrát sa teda účtovná závierka uloží za obdobie kalendárneho roka 2013 (resp. hospodárskeho roka končiaceho po 31.12.2013) – tj až niekedy v r. 2014 a neskôr.
Výraz “podľa všetkého” vyplýva zo slušne chaotického zobrazenia v jednotlivých novelách zákona o účtovníctve. Komu nestačí úvodná informácia v článku, môže hľadať so mnou:
register účtovných závierok a povinnosť ukladať doň účtovné závierky (namiesto súčasného ukladania do zbierky listín Obchodného registra) sú v zákone o účtovníctve zakomponované v nových § 23 až § 23c. Tieto nové ustanovenia boli zavedené novelou zákona o účtovníctve zákonom číslo 547/2011 Z.z. a majú účinnosť až od 31.12.2012 – v tejto chvíli teda ešte neplatia. O tom, za ktorý rok sú firmy-účtovné jednotky prvýkrát povinné podať účtovnú závierku do registra účtovných závierok, hovorí prechodné ustanovenie v § 39i bode 3) – má ísť teda prvýkrát o obdobie, končiace 31. decembra 2012 a neskôr. Inak povedané – do registra účtovných závierok sme mali uzávierky pôvodne podávať najskôr za rok 2012 a to v r. 2013 a neskôr.
novela zákona o správe daní, ktorú koncom septembra schválila vláda, mení v článku II spomínaný dátum z prechodného § 39i ods. 3) na 31. december 2013. Najskôr bude teda účtovnú závierku potrebné odovzdať do registra účtovných závierok za ukončený rok 2013, resp. hospodársky rok končiaci po 31. decembri 2013. Tj až po jeho skončení a účtovnom uzavretí – v r. 2014 a neskôr.
spomínaná novela zákona o správe daní nemení len nosný zákon o účtovníctve, ale aj novelu, ktorá ho novelizuje a teda aj zmeny, ktoré v tejto chvíli ešte neplatia. Reč je znova o zákone 547/2011 Z.z., spomínanom o 2 body vyššie a jeho – dnes ešte neplatných – ustanoveniach v § 23 až 23 c. A tá register účtovných závierok upravuje v niekoľkých ďalších zákonoch. Napr. ministerstvo financií sprístupní dokumenty uložené v neverejnej časti až od r. 2014, rovnako vstúpia do platnosti ustanovenia týkajúceho sa vznikajúceho registra v Obchodnom zákonníku, zákone o obchodnom registri a ďalších zákonoch až od januára 2014.
Zmena termínu, ktorú tu opisujem, ešte v tejto chvíli nie je platná, keďže zatiaľ ju neschválil parlament.
Register účtovných závierok má teda – pôvodne od r. 2013, po novom o rok neskôr – nahradiť povinné ukladanie účtovných závierok a iných listín účtovnými jednotkami do zbierky listín Obchodného registra. Register bude mať verejnú i neverejnú časť, pričom v tej verejnej povinne uložia závierky okrem iných aj obchodné spoločnosti, neverejná sa bude týkať napr. SZČO. V prípade, ak sa nebude novelizovať termín povinnej elektronickej komunikácie s daňovým úradom pre platiteľov DPH (1. január 2013), platitelia DPH budú do registra zasielať listiny povinne elektronicky.
Register sa samozrejme posunul na rok 2014. Pre viac tipov o účtovníctve, financiách a podnikaní neváhaj a ostaň v kontakte
O autorovi: Peter Furmaník
Fanúšik podnikania a jednoduchého, motivačného a priateľského podnikateľského prostredia. Nastavovač, vysvetľovač, autor a bloger so záľubou v poľudšťovaní jazyka podnikateľských zákonov. Špecializujem sa na spoluprácu s internetovými podnikateľmi a chlapíkmi z oblasti IT.
Zostavovanie, schvaľovanie a ukladanie účtovnej závierky v rokoch 2012 aj 2013
Daňová evidencia – vykašlite sa na účtovníctvo
Paušálne výdavky, účtovníctvo alebo daňová evidencia? Voľba so zvláštnymi kritériami
Superfaktúra.sk – čarovný zlepšovák pre podnikateľov aj účtovníkov
Kategórie Účtovníctvo Značky SRO,SZČO,účtovná závierka,účtovníctvo Navigácia článkami
SZČO: Koľko “môžem” v r. 2020 zarobiť, aby som neplatil sociálne odvody?
Kto a ako platí odvody na zdravotné poistenie?
Ako na daňovú stratu v období pandémie, pred ňou i po nej
Lex korona: termíny pre daňové priznania, DPH, odvody, preddavky v r. 2020. Ako to vlastne je? (verzia máj 2020)
Manifest za jednoduché eseročky
Blogeri a zárobky či podnikanie: ako zarábať legálne
Mikrodaňovníci, elektromobily, 15%-ná daň a iné úľavy pre roky 2019/2020/2021: pravidlá, súvislosti a pikošky
MACHER na DPH-čku (NOVINKA!)
DaňovéPriznanieDPH.sk – špecializovaný blog čisto a len na tému dane z pridanej hodnoty
Čítaš blog pravidelne, pomáha Ti a chceš podporiť jeho autora?
"čiastočný" platiteľ DPH podľa § 7a 2012 2013 2014 2015 2017 2018 aplikácie automobil autori daňové náklady daňové priznanie daň z príjmov dohodári DPH faktúra google internetové podnikanie knihy konateľ licenčná zmluva majetok na voľnej nohe nehnuteľnosť Nezdaniteľná časť na manžela/manželku odvody platiteľ DPH platobný styk podnikanie samozdanenie služby v EÚ a DPH SRO SZČO súhrnný výkaz timemanagement tlačivá tovar v EÚ a DPH vyberanie peňazí z eseročky výdavky založenie eseročky zamestnanci účtovná závierka účtovníctvo študent živnostník
Poskytovateľ služieb IS: Libertax consulting s.r.o., IČO: 44 121 881, Hlavná 108, 040 01 Košice - Staré mesto, DIČ 2022602417; obchodná spoločnosť zapísaná v Obchodnom registri Okresného súdu Košice, v oddieli Sro, vo vložke číslo 21769/V; e-mail: [email protected]; tel.číslo: 0908 992 787; kontaktná osoba: Ing. Peter Furmaník; Príslušný orgán dozoru a dohľadu: Inšpektorát SOI pre Košický kraj, Vrátna č. 3, 043 79 Košice.
Copyright © 2012 - 2020 Ing. Peter Furmaník. Všetky práva vyhradené.
Áno, aj tento blog úplne prirodzene používa sušienky cookies, teda súbory cookie. ĽudskouRečou.sk a Libertax Consulting s.r.o. ako spoloční prevádzkovatelia na účely ochrany osobných údajov spracovávajú na tejto webovej stránke cookies nevyhnutné pre technické fungovanie webových stránok ako aj pre analytické účely.
Viac informácií Áno, samozrejme

References: § 23
 § 23
 § 39
 § 39
 § 23
 § 7